## Carlos Mazón assistix a l’entrega dels Premis Solidaris del Grup Social ONCE Comunitat Valenciana

*** El president agraïx la labor diària de l’entitat i el compromís, solidaritat i esforç dels premiats**

**València.**

El president de la Generalitat, Carlos Mazón, ha assistit a l’entrega dels Premis Solidaris del Grup Social ONCE Comunitat Valenciana, que reconeixen persones, entitats i organitzacions que han destacat pel seu compromís amb la inclusió, l’accessibilitat i la millora de la qualitat de vida de les persones amb discapacitat.

En l’acte en el qual també ha estat present la vicepresidenta primera i consellera de Servicis Socials, Igualtat i Vivenda, Susana Camarero i el president l’ONCE, Miguel Carballeda, entre altres, el president ha agraït la “labor excepcional” que desenrotlla cada dia l’entitat.

Així mateix, ha reconegut el compromís, l’esforç i la solidaritat dels premiats i de tots els qui “que ens ajuden a ser millors cada dia”.

Els Premis Solidaris, màxima distinció que concedix el Grup Social ONCE en l’àmbit autonòmic, han reconegut enguany la Fundación por la Justicia, els diaris *Levante-EMV* i *Las Provincias* la diputada amb síndrome de Down Mar Galcerán, l’empresa Sprinter i la Direcció General de Persones amb Discapacitat de l’Ajuntament de València.

Fecha: 24/09/2025